ମନୋଜାତ ଅଣ-ଅପସ୍ମାର ବାତ

ମନୋଜାତ ଅଣ-ଅପସ୍ମାର ବାତ, (ଇଂରାଜୀ ଭାଷାରେ  Psychogenic non-epileptic seizures/ PNES ) ହେଉଛି ଅପସ୍ମାର ସଦୃଶ ଘଟଣା ଯାହା କିନ୍ତୁ ମସ୍ତିଷ୍କର ବୈଦ୍ୟୁତିକ ନିର୍ଗମନ ବିନା ହୋଇଥାଏ ।  ସାଧାରଣତଃ ଦେଖାଯାଉଥିବା ଲକ୍ଷଣଗୁଡ଼ିକ ହେଉଛି ଆଖି ବନ୍ଦ ହେବା, ମୁଣ୍ଡ ଏପାଖରୁ ସେପାଖ ବିଭିନ୍ନ ସମୟରେ ଅନିଚ୍ଛାକୃତ ଭାବରେ ଗତି କରିବା ।  ଏ ସମସ୍ତ ଅଣ-ଇଚ୍ଛାକୃତ ଭାବରେ ହୋଇଥାଏ । ପ୍ରଭାବିତ ଲୋକମାନଙ୍କର ଅପସ୍ମାର ଥାଇପାରେ ।

ଏହି ରୋଗର ମୂଳ କାରଣ ମାନସିକ ବୋଲି ବିଶ୍ୱାସ କରାଯାଏ ।  ବିପଦ କାରକ ମଧ୍ୟରେ ଆଘାତର ଇତିହାସ ଥାଇପାରେ, ଯେଉଁଥିରେ ଯୌନ ନିର୍ଯାତନା, ବ୍ୟକ୍ତିତ୍ୱ ବିକାର, ଅବସାଦ, ଦୀର୍ଘକାଳୀନ ଯନ୍ତ୍ରଣା ଏବଂ କନ୍‌କସନ ହୋଇପାରେ । ଏହା ଏକ ପ୍ରକାରର କାର୍ଯ୍ୟକ୍ଷମ ସ୍ନାୟବିକ ବ୍ୟାଧି (ପରିବର୍ତ୍ତନ ବ୍ୟାଧି) କିମ୍ବା ଡିସୋସିଏଟିଭ ରୋଗ ।   ରୋଗ ନିର୍ଣ୍ଣୟରେ ଅନ୍ୟାନ୍ୟ ସମ୍ଭାବ୍ୟ କାରଣଗୁଡ଼ିକୁ ବାଦ ଦେବା ପରେ ଭିଡିଓ ଇଇଜି ପ୍ରାୟତଃ ଅସ୍ପଷ୍ଟ କ୍ଷେତ୍ରରେ ଉପଯୋଗୀ ହୋଇଥାଏ । 

ଚିକିତ୍ସାରେ ସାଧାରଣତଃ ଜ୍ଞାନାତ୍ମକ-ଆଚରଣଗତ ଚିକିତ୍ସା (CBT) ସହିତ ଅନ୍ତର୍ନିହିତ ଚାପକୁ ହ୍ରାସ କରାଯାଇଥାଏ ।  ଏକ ପ୍ରମୁଖ ପ୍ରାରମ୍ଭିକ ପଦକ୍ଷେପ ହେଉଛି ସହାୟକ ଉପାୟରେ ରୋଗ ନିର୍ଣ୍ଣୟ ଜଣାଇବା ।  ବାତ ନିରୋଧୀ ଔଷଧ ଆବଶ୍ୟକ ନାହିଁ ।  ପ୍ରଭାବିତ ଲୋକଙ୍କ ମୃତ୍ୟୁର ଆଶଙ୍କା ବଢ଼ିଯାଏ ଓ ୨୦% ପର୍ଯ୍ୟନ୍ତ ଲୋକ ଆତ୍ମହତ୍ୟା କରନ୍ତି । 

ମନୋଜାତ ଅଣ-ଅପସ୍ମାର ବାତ ଆକ୍ରମଣତଃ  ପ୍ରାୟ ୧୦୦୦ ଲୋକଙ୍କ ମଧ୍ୟରୁ ଜଣଙ୍କଠାରେ ହୁଏ । ଭିଡିଓ ଇଇଜି ହେଉଥିବା ଲୋକଙ୍କ ମଧ୍ୟରେ, ଏହି ଅବସ୍ଥା ପ୍ରାୟ ୩୦% ଲୋକଙ୍କର ଥାଏ । ସାଧାରଣତଃ କିଶୋର ବୟସରୁ ୪୦ ବର୍ଷ ବୟସ ପର୍ଯ୍ୟନ୍ତ ଲୋକଙ୍କର ଆରମ୍ଭ ହୁଏ ।   ପୁରୁଷମାନଙ୍କ ତୁଳନାରେ ମହିଳାମାନେ ତିନିଗୁଣ ଅଧିକ ପ୍ରଭାବିତ ହୁଅନ୍ତି  । ପ୍ରାଚୀନ କାଳରୁ ଏହି ଅବସ୍ଥା ବର୍ଣ୍ଣନା କରାଯାଇ ଆସୁଛି । ଯଦିଓ ଆଧୁନିକ ବର୍ଣ୍ଣନାଗୁଡ଼ିକ ୧୮୦୦ ଶତାବ୍ଦୀର ଜିନ୍-ମାର୍ଟିନ୍ ଚାର୍କୋଟ ଏବଂ ସିଗମଣ୍ଡ ଫ୍ରଏଡ୍ ଦ୍ୱାରା "ହିଷ୍ଟେରିଆ" ନାମରେ ପ୍ରକାଶିତ ହୋଇଛି ।  

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki